કુંભલગઢનો કિલ્લો અનેક ઘાટીઓ અને ડુંગરોના મિશ્રણ દ્વારા બનાવવામાં આવ્યો છે. કદાચ આ પ્રાકૃતિક સાનુકુળતાના કારણે જ આ કિલ્લો વર્ષો સુધી અજેય રહ્યો. આ કિલ્લામાં દરેક મકાનો, મહેલો અને મંદિરો ઊંચા-નીચા ભૂમિ ભાગ પર બનાવવામાં આવ્યા છે. જ્યારે સમતલ ભુમીભાગનો ઉપયોગ ખેતી માટે કરવામાં આવ્યો. એ જ પ્રકારે ઢોળાવ વાળા વિસ્તારો દ્વારા જળાશયો વિકસાવીને આ કિલ્લાને સ્વાવલંબી પણ બનાવવામાં આવ્યો હતો. આ કિલ્લમાં ૩૬૦ કરતા વધુ દેવ મંદિરો છે, જેમાં ૩૦૦ જેટલા પ્રાચીન જૈન મંદિરો છે અને બાકીના હિંદુ દેવી-દેવતાના મંદિરો.